ກອງ​ທັບ ​ສຫລ ຊ່ວຍກອງທັບ​ລາວ ຝຶກ​ອົບຮົມ​ວິທີ​ການ​ປ້ອງ​ກັນ ແລະ​ຄວບ​ຄຸມໂຣກເອດສ໌
ກອງ​ທັບ ​ສຫລ ໃຫ້ການຊ່ວຍ​ເຫລືອ ກອງທັບ​ປະຊາຊົນ​ລາວ ​ໃນ​ການຝຶກ​ອົບຮົມ​ ​ກ່ຽວກັບ​ການ​ປ້ອງ​ກັນ​ ແລະ​ຄວບ​ຄຸມການແຜ່ລະບາດ ຂອງເຊື້ອໂຣກເອດສ໌.
ກອງທັບສະຫະລັດໃຫ້ການຊ່ວຍເຫລືອກອງທັບປະຊາຊົນລາວໃນການຝຶກອົບຮົມເຈົ້າໜ້າທີ່ ກ່ຽວກັບການປ້ອງກັນ ແລະຄວບຄຸມການແຜ່ລະບາດຂອງເຊື້ອ HIV-AIDS ຢ່າງມີປະສິດ ທິຜົນ ສະຫະລັດ ໂດຍສະຖານເອກອັກຄະລັດຖະທູດປະຈໍານະ ຄອນວຽງຈັນກອງບັນຊາພາກພື້ນປາຊີຟິກໄດ້ຈັດໂຄງການ ຝຶກອົບຮົມ ລະດັບປະຕິບັດການກ່ຽວກັບການປ້ອງກັນ ແລະຄວບຄຸມການແຜ່ລະບາດຂອງເຊື້ອ HIV-AIDS ໃຫ້ແກ່ບັນດາເຈົ້າໜ້າທີ່ທະຫານດ້ານການແພດຂອງກອງ ທັບປະຊາຊົນລາວເມືອ່ບໍ່ນານມານີ້ ຢູ່ເມືອງແກ້ວອຸດົມ ໃນແຂວງວຽງຈັນ ເຂົ້າຮ່ວມໃນການຝຶກອົບຮົມ ຄັ້ງນີ້ກໍປະກອບດ້ວຍນາຍທະ ຫານດ້ານການແພດຈໍານວນ 50 ກວ່າຄົນຈາກ 27 ໜ່ວຍ ທະຫານໃນເຂດນະຄອນວຽງຈັນ ແລະແຂວງບໍລິຄໍາໄຊ ແລະແຂວງວຽງຈັນ ຊຶ່ງນອກຈາກຈະໄດ້ຮັບຟັງການຖ່າຍ ທອດປະສົບການໃນການປ້ອງກັນ ແລະຄວບຄຸມການ ແຜ່ລະບາດຂອງເຊື້ອໂຣກ HIV-AIDS ຈາກຊ່ຽວຊານຂອງ ກອງທັບສະຫະລັດແລ້ວ ນາຍທະຫານທັງ 50 ກວ່າຄົນ ຂອງກອງທັບປະຊາຊົນລາວ ກໍຍັງໄດ້ຮັບການເສີມສ້າງ ຄວາມຮູ້ ແລະຄວາມເຂົ້າໃຈກ່ຽວກັບການວາງແຜນປະຕິບັດການ ເພື່ອການປ້ອງກັນ ແລະ ຄວບຄຸມການແຜ່ລະບາດຂອງເຊື້ອໂຣກດັ່ງກ່າວຢ່າງມີປະສິທິຜົນອີກດ້ວຍ ໂຄງການຝຶກອົບຮົມດັ່ງກ່າວນີ້ ຖືເປັນສ່ວນນຶ່ງພາຍໃຕ້ການຮ່ວມມືທາງດ້ານສາທາລະນະ ສຸກ ແລະການແພດລະຫວ່າງກອງທັບປະຊາຊົນລາວກັບກອງທັບສະຫະລັດ ຊຶ່ງກ່ອນໜ້າ ນີ້ ກອງທັບສະຫະລັດໄດ້ໃຫ້ການຊ່ວຍເຫລືອໃນການປິ່ນປົວປະຊາຊົນລາວທີ່ເຈັບປ່ວຍຢູ່ໃນ ແຂວງຊຽງຂວາງໂດຍຖືເປັນການຕອບແທນທີ່ປະຊາຊົນລາວໃນແຂວງຊຽງຂວາງໄດ້ປະ ກອບສ່ວນຢ່າງສຳຄັນເຂົ້າໃນການຊອກຫາຊາກກະດູກ ແລະສິ່ງເສດເຫລືອຂອງທະຫານ ອາເມຣິກັນທີ່ເສຍຊີວິດໃນປ່າສົງຄາມຫວຽດນາມອີກດ້ວຍ ນອກຈາກນີ້ ທາງດ້ານອົງການ ເພື່ອການພັດທະນາຂອງສະຫະ ລັດຫລື USAID ກໍໄດ້ຕົກລົງ ໃຫ້ການຊ່ວຍເຫລືອໃນການປ້ອງ ກັນເຊື້ອໂຣກຕິດຕໍ່ໃນຄົນ ແລະ ສັດແກ່ລັດຖະບານລາວເປັນເວ ລາ 2 ປີ ກໍຄືນັບຈາກເດືອນມີ ນາປີນີ້ໄປຈົນເຖິງເດືອນມີນາ ປີ 2013 ໂດຍຄິດເປັນມູນຄ່າການ ຊ່ວຍເຫລືອຫລາຍກວ່າ 5 ແສນ 40 ພັນໂດລາ ໂດຍຫວັງວ່າ ການຊ່ວຍເຫຼືອດັ່ງກ່າວຈະຊ່ວຍ ປ້ອງກັນບໍ່ໃຫ້ເຊື້ອໂຣກຕິດຕໍ່ທີ່ ເຄີຍແຜ່ລະບາດ ຢູ່ໃນລາວນັ້ນ ບໍ່ກັບຄືນມາແຜ່ລະບາດອີກເທື່ອໃໝ່ເຊັ່ນ ເຊື້ອໂຣກໄຂ້ຫວັດສັດປີກ, ໄຂ້ຫວັດໃຫຍ່ສາຍ ພັນໃໝ່, ໄຂ້ມາເລເຣຍ, ໄຂ້ເລືອດອອກແລະ ເຊື້ອໂຣກອື່ນໆ ທີ່ແຜ່ລະບາດ ໃນສັດລ້ຽງ ເປັນຕົ້ນ ດັ່ງທີ່ທ່ານ ບຸນຫຼາຍ ພົມມະສັກ ຫົວໜ້າຫ້ອງ ການປະສານງານ ຕ້ານ ແລະຄວບຄຸມພະຍາດຕິດ ຕໍ່ແຫ່ງຊາດລາວ ໄດ້ໃຫ້ການຊີ້ ແຈງໃນຕອນນຶ່ງວ່າ: ທາງດ້ານທ່ານແພງເພດ ເພັດວິໄຊ ຫົວໜ້າຝ່າຍປະຊາ ສໍາພັນສູນຕ້ານໂຣກເອດສ໌ແຫ່ງຊາດລາວ ກໍໄດ້ຖະແຫລງ ຍອມຮັບວ່າກຸ່ມປະຊາກອນລາວທີ່ມີຄວາມສ່ຽງຕໍ່ການ ຕິດເຊື້ອໂຣກ HIV-AIDs ຫລາຍທີ່ສຸດມີຢູ່ 5 ກຸ່ມດ້ວຍກັນ ກໍຄືກຸ່ມແມ່ຍິງທີ່ປະກອບອາຊີບໃນພາກບໍລິການ ຕິດຕາມ ດ້ວຍກຸ່ມແຮງງານເຄື່ອນຍ້າຍ ກຸ່ມທີ່ຊົມໃຊ້ຢາເສບຕິດ ກຸ່ມ ແຮງງານໃນໂຮງງານອຸດສາຫະກໍາ ກຸ່ມນັກຮຽນນັກສຶກສາ ທີ່ຢູ່ຕາມຫໍພັກ ແລະກຸ່ມຮັກຮ່ວມເພດ ຈາກການສຸ່ມກວດເລືອດຂອງປະຊາຊົນລາວຈໍານວນ 227,879 ຄົນໃນ 17 ແຂວງທົ່ວປະເທດ ນັບຈາກປີ 1990 ຫາທ້າຍປີ 2010 ທີ່ຜ່ານມາ ພົບວ່າມີຄົນລາວຕິດເຊື້ອຈໍານວນ 3,659 ຄົນ ແລະໃນນີ້ຜູ້ທີ່ເປັນໂຣກເອດສ໌ແລ້ວມີເຖິງ 2,376 ຄົນ ແລະເສຍຊີວິດໄປແລ້ວເຖິງ 1,038 ຄົນ ຊຶ່ງກໍເປັນຍ້ອນວ່າ ລະບົບການ ປິ່ນປົວຂອງລັດຖະບານລາວນັ້ນ ໃຫ້ການເບິ່ງແຍງໄດ້ຢ່າງທົ່ວເຖິງນັ້ນເອງ